**SREDNJA TALIJANSKA ŠKOLA RIJEKA-SCUOLA MEDIA SUPERIORE ITALIANA**

Erasma Barčića 6, 51000 RIJEKA

OIB: 15888761247, MB: 03320901

RKP: 17281, Djelatnost: 8531, Razina: 31, Razdjel: 000

**IZVJEŠTAJ O IZVRŠENJU FINANCIJSKOG PLANA ZA 2024. GODINU**

Ravnatelj:

Michele Scalembra, prof.

Rijeka, ožujak 2025.

# PRAVNI OSNOV

Proračunski korisnici dužni su izraditi izvješće o izvršenju financijskih planova za 2024. godinu sukladno odredbama Pravilnika o polugodišnjem i godišnjem izvještaju o izvršenju proračuna i financijskog plana (Nar. nov., 85/23.). Prilikom izvršavanja svojih financijskih planova proračunski korisnici JLP(R)S bi se trebali pridržavati odluke o izvršavanju proračuna za 2024. godinu svojih osnivača.

Godišnji izvještaj o izvršenju financijskog plana za 2024. godinu treba sadržavati sve ogledne formate tablica budući da one predstavljaju obvezne podatke koje godišnji izvještaj treba sadržavati kako bi bio napravljen u skladu sa Zakonom o proračunu. Prilikom izrade financijskog plana prihodi i primici, rashodi i izdaci za 2024. godinu planirani su na razini skupine (druga razina računskog plana), a izvršenje za 2024. godinu radi se na razini odjeljka ekonomske klasifikacije (četvrta razina računskog plana).

Prijedlog godišnjeg izvještaja o izvršenju financijskog plana za 2024. godinu, Školski odbor treba usvojiti do 31. ožujka 2025. godine, a nakon toga potrebno ga je dostaviti nadležnom upravom odjelu grada ili županije. Sukladno načelu transparentnosti, godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama. Takva obveza propisana je čl. 144. st. 4. Zakona o proračunu.

Osnovna svrha godišnjeg izvještaja o izvršenju financijskog plana je dati informacije o:

* planiranim i ostvarenim prihodima i rashodima, primicima i izdacima tijekom izvještajnog razdoblja iskazanim prema proračunskim klasifikacijama,
* ostvarenju postavljenih planova i
* uspješnosti ispunjenja postavljenih ciljeva.

Prema oglednom formatu tablica za izvještaj o izvršenju financijskog plana proračunskog korisnika, podaci u općem dijelu godišnjeg izvještaja o izvršenju financijskog plana iskazuju se za 2024. godinu, uključujući i izvještajno razdoblje za 2023. godinu te izvorni plan odnosno rebalans i tekući plan, indeks ostvarenja/izvršenja za 2024./2023. i indeks ostvarenja/izvršenja za 2024. godinu u odnosu na tekući plan za 2024. godinu.

Prema Pravilniku o izvršenju, izvorni plan je prvi financijski plan, usvojen od predstavničkog dijela, a rebalans je njegova izmjena i dopuna, također usvojena od strane predstavničkog tijela. Tekući plan je zadnji rebalans financijskog plana s uključenim naknadno izvršenim preraspodjelama, ali budući da prema čl. 60. Zakona preraspodjele nisu moguće kod proračunskih korisnika, njihovi izvještaji ne trebaju imati podatke u stupci tekući plan.

Sadržaj Godišnjeg izvještaja o izvršenju financijskog plana čine:

* + **Opći dio**:
    1. sažetak Računa prihoda i rashoda i Računa financiranja,
    2. Račun prihoda i rashoda,
    3. Račun financiranja.
  + **Posebni dio**:
  1. izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata,
  + **Obrazloženje**:

1. Općeg dijela, odnosno ostvarenja prihoda i primitaka, rashoda i izdataka te prenesenog manjka odnosno viška financijskog plana,
2. Posebnog dijela, odnosno izvršenja aktivnosti i projekata iz posebnog dijela financijskog plana s ciljevima koji su ostvareni provedbom programa i pokazateljima uspješnosti realizacije tih ciljeva,
   * **Posebni izvještaji**:
     1. Izvještaj o korištenju sredstava fondova Europske unije,
     2. Izvještaj o zaduživanju na domaćem i stranom tržištu novca i kapitala,
     3. Izvještaj o danim zajmovima i potraživanjima po danim zajmovima,
     4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

# OBRAZLOŽENJE

1. OPĆI DIO

Izvještaj o izvršenju financijskog plana predstavlja iskazivanje podataka o ukupnom ostvarenju planiranih prihoda i primitaka, rashoda i izdataka za jednu proračunsku godinu. Pored prihoda i rashoda, primitaka i izdataka, financijski plan kod proračunskog korisnika JLP(R)S može sadržavati preneseni višak ili preneseni manjak prihoda nad rashodima na podskupini 922.

* PRIHODI I PRIMICI

Ukupni prihodi i primici Financijskog plana za 2024. godinu planirani su u iznosu od 1.307.119,37 EUR, a ostvareni su u iznosu od 1.306.741,44 EUR ili 100% plana i viši su za 22% u odnosu na ostvarene prihode 2023. godine.

U strukturi ukupno izvršenih prihoda i primitaka financijskog plana 100% - tni je udjel prihoda poslovanja.

* RASHODI I IZDACI

Ukupni rashodi i izdaci Financijskog plana za 2024. godinu planirani su u iznosu 1.307.139,01 EUR, a izvršeni su u iznosu 1.309.755,34 EUR ili 100% godišnjeg plana i viši su za 21% u odnosu na ostvarene rashode 2023. godine.

U strukturi ukupno izvršenih rashoda i izdataka financijskog plana najveći je udjel rashoda  
poslovanja s 98%, a udjel rashoda za nabavu nefinancijske imovine iznosi 2%.

U 2024. godini sredstva su se trošila u skladu s financijskim planom osim naplaćenih, a neplaniranih vlastitih prihoda /vlastiti prihodi, pomoći i donacije/ koji se prema članku 55. stavak 3. mogu izvršavati do visine uplaćenih sredstava.

* POKRIĆE PRENESENOG MANJKA PRIHODA ODNOSNO IZVRŠENJE KORIŠTENJA VIŠKA IZ PRETHODNE GODINE

Unošenje podataka o izvršenju prenesenog viška ili manjka prihoda na podskupini 922 je značajno drugačije. Za izvršenje rezultata na 922 – višak ili manjak prihoda ne navodi se podatak o stanju rezultata podskupine 922 na dan 31.12.2024 godine već:

* je li i koliko ostvareno pokriće manjka prihoda koje je planirano
* je li i koliko ostvarena potrošnja prenesenog viška prihoda koja je planirana.

U 2024. godinu preneseno je 19,64 EUR vanproračunskih prihoda. Sredstva su se trošila u skladu s financijskim planom Škole. U izvještajnom razdoblju ostvaren je manjak prihoda i primitaka u iznosu od 3.013,90 EUR. Manjak prihoda i primitaka za pokriće u sljedećem razdoblju iznosi 2.994,26 EUR. Manjak prihoda iz izvora donacije pokrit će se uplatom Unione Italiana u iznosu do 2.072,50 EUR te uplatom turističke agencije u iznosu do 960,00 EUR u 2025. godini, a višak prihoda poslovanja u iznosu od 1.100,03 EUR raspoređuje se za financiranje materijalnih rashoda Škole unutar A 550101 Osiguravanje uvjeta rada. Manjak prihoda iz izvora pomoći u iznosu do 33,50 EUR pokrit će se uplatom Nacionalnog centra za vanjsko vrednovanje obrazovanja u 2025. godini, a višak prihoda u iznosu od 739,54 EUR raspoređuje se za financiranje materijalnih rashoda Škole unutar A 550101 Osiguravanje uvjeta rada jer će za isti iznos biti izvršen povrat u Državni proračun sredstava za više plaćene poreze te rad Županijskog stručnog vijeća. Višak prihoda iz izvora vlastiti prihodi u iznosu od 67,51 EUR raspoređuje se za financiranje materijalnih rashoda Škole unutar A 550101 Osiguravanje uvjeta rada. Višak prihoda Srednje talijanske škole Rijeka biti će uključen u I. izmjene i dopune financijskog plana za 2025. godinu.

Stanje računa Srednje talijanske škole Rijeka na dan 1.1.2024 godine iznosi 5.382,62 EUR, a na dan 31.12.2024 godine 5.443,03 EUR. Na računu škole na dan 31. prosinca 2024. godine nalaze se sredstva iz izvora vlastiti prihodi, prihodi za posebne namjene, pomoći i donacije.

1. POSEBNI DIO

Posebni dio izvještaja o izvršenju financijskog plana sadrži plan rashoda i izdataka po programskoj i ekonomskoj klasifikaciji te izvorima financiranja. Izvori financiranja se iskazuju u okviru svake aktivnosti i projekta i zbrojno na razini glave odnosno RKP-a organizacijske klasifikacije na kojoj se financijski plan planira odnosno izvršava. U izvještaju o izvršenju posebnog dijela financijskog plana proračunskih korisnika JLP(R)S dobiju se potpune informacije:

* koji rashodi prema ekonomskoj klasifikaciji su vezani za izvršenje određenih programa i aktivnosti te iz kojih izvora financiranja vezanih za tekuće prihode se financiraju
* koji rashodi po ekonomskoj klasifikaciji su financirani iz prenesenih viškova prihoda iz prethodnih godina
* koje su aktivnosti i projekti financirani primicima od zaduživanja razreda 8 i IF8.

**Opis i cilj programa:**

Djelatnost škole je odgoj i obrazovanje učenika za stjecanje srednje stručne spreme te znanja i sposobnosti za rad i nastavak obrazovanja.

**Organizacijska struktura ustanove:**

Na dan 31. prosinca 2024. godine ustanova ima 46 zaposlena. Ustanova nema unutarnjih ustrojstvenih jedinica (odjel, odsjek).

**Realizirana sredstva:**

Tekućim planom za 2024. godinu za potrebe izvršenja aktivnosti sadržanih u ovom programu planirano je ukupno 1.307.139,01 EUR od čega je utrošen iznos od 1.309.755,34 EUR ili 100**%** planiranog iznosa. Sredstva se odnose na sljedeće aktivnosti:



**Aktivnost 530605: Natjecanja i smotre** – tekućim planom predviđeni iznos sredstava od 298,03 EUR ostvaren je u iznosu od 191,72 EUR ili 64% plana.

Izvršenje financijskog plana Škole odnosi se na provedena natjecanja u zemlji te na Državno natjecanje iz talijanskog jezika za školsku godinu 2023.-2024. za koje je SMSI Fiume bila Škola domaćin.

Tijekom školske godine 2023./2024. učenici su sudjelovali na županijskim, međužupanijskim i državnim natjecanjima znanja iz sljedećih predmeta: talijanski jezik, astronomija, španjolski jezik, povijest, francuski jezik, informatika, engleski jezik, hrvatski jezik, kemija, te na sportskim natjecanjima pod pokroviteljstvom Talijanske unije.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

**ŠKOLSKA GODINA 2023. / 2024.**

**SUDJELOVANJE NA NATJECANJIMA ZNANJA**

Dvije učenice Srednje talijanske škola plasirale su se na Državno natjecanje iz astronomije (održano od 21.do 22. svibnja 2024.) i španjolskog jezika (održano od 9. do 10. svibnja 2024.). Mentorice su bile nastavnica fizike(za astronomiju) te nastavnica španjolskog jezika. Osim toga, Srednja talijanska škola Rijeka ugostila je Državno natjecanje iz talijanskog jezika, održano od 29. do 30. travnja 2024. , na kojem se plasiralo ukupno 6 učenica naše škole.

**POKAZATELJI USPJEŠNOSTI:**

|  |  |  |
| --- | --- | --- |
| Opis | Polazna vrijednost 2024. | Ostvarena vrijednost 2024. |
| Plasman učenika na (među) županijskim natjecanjima (u prvih 10) | 20 | 20 |
| Plasman učenika na državnim natjecanjima (u prvih 20) | 5 | 8 |
| Grupni plasman učenika na sportskim natjecanjima (prva tri mjesta, natjecanja Talijanske unije) | 1 | 1 |
| Grupni plasman - ostala natjecanja | 1 | 1 |

**Aktivnost 550101: Osiguravanje uvjeta rada** – tekućim planom planirana sredstva u visini od 1.255.697,84 EUR ostvarena su u iznosu od 1.256.965,94 EUR ili 100% plana.

Izvršenje se odnosi na isplatu plaća, doprinosa na plaće, ostalih rashoda za zaposlene te na materijalne i financijske rashode Škole nužne za obavljanje djelatnosti.

U školskoj godini 2023./2024. i 2024./2025. ostvaruje se redovno odvijanje nastavnog procesa, provode se predviđeni planovi i programi prema Godišnjem planu i programu rada i Školskom kurikulumu.

Plan i program aktivnosti usmjereni su ka povećanju postotka uspješnosti i veće uključenosti učenika u izvannastavne, dodatne i izborne programe gimnazije.

Pokazatelji uspjeha:

* uspjeh na kraju nastavne/školske godine – nastavnu godinu uspješno je završilo 99,49% učenika,
* Ukupan broj pisanih pohvala Nastavničkog vijeća -61
* Ukupan broj izvannastavnih aktivnosti i provedenih manifestacija – 19
* natjecanja u znanju,
* natjecanja u sportskim disciplinama,
* rezultati na državnoj maturi.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

Postotak učenika prema uspjehu na kraju nastavne godine:

|  |  |  |  |  |  |
| --- | --- | --- | --- | --- | --- |
| **Razred** | **Odličan uspjeh**  **(%)** | **Vrlo dobar uspjeh** **(%)** | **Dobar uspjeh**  **(%)** | **Dovoljan uspjeh (%)** | **Nedovoljan uspjeh (%)** |
|  | **2022/23**  **2023/24** | **2022/23**  **2023/24** | **2022/23**  **2023/24** | **2022/23**  **2023/24** | **2022/23**  **2023/24** |
| 1. | 33,01  33,1 | 52,6  50,7 | 13,3  15,5 | 0  0 | 0,47  0,50 |

**Pohvale Nastavničkog vijeća**

Nastavničko vijeće je školske godine 2023./2024. pohvalilo učenike za odličan uspjeh i uzorno vladanje, sudjelovanje u izvannastavnim aktivnostima, sudjelovanja i plasmane na natjecanjima te volonterske inicijative. Pohvale Nastavničkog vijeća dobilo je 61 učenika (od ukupno 199 učenika).

Među izvrsnim učenicima tijekom sve četiri godine srednjeg školovanja odabrana je učenica generacije. Za učenicu generacije proglašena je Matea Brnčić, učenica 4.m razreda, koja se uz školske obveze, istaknula i svojim izvrsnim školskim uspjehom, sudjelovanjem i rezultatima na natjecanjima znanja, izvannastavnim aktivnostima i projektima.

Državna matura – upisni rezultati kao pokazatelj uspješnosti u školskoj godini 2023./2024.

* 45 redovnih učenika od ukupno 47 učenika položilo je maturu u šk. god. 2023./2024.

**POKAZATELJI USPJEŠNOSTI:**

Ostvarivanje ciljeva odgojno obrazovnog rada provodilo se u redovnoj, izbornoj, dodatnoj i dopunskoj nastavi, te u programima, projektima i aktivnostima planiranim Kurikulumom, a praćeni su kroz sljedeće pokazatelje:

|  |  |  |  |  |
| --- | --- | --- | --- | --- |
| **Pokazatelj rezultata** | **Definicija** | Jedinica | Polazna  vrijednost  (2023.) | Ostvarena vrijednost  (2024.) |
| Uključenost učenika u natjecanja i smotre znanja, vještina i sposobnosti | Sufinanciranjem natjecanja i smotri poticati postojeće i uvođenje novih natjecateljskih disciplina s povećanim brojem korisnika | Broj učenika | 30 | 40 |
| Podrška učenicima | Uključivanje učenika u dopunsku, dodatnu i fakultativnu nastavu te u različite izvannastavne aktivnosti | Broj učenika | 90 | 90 |
| Broj EU projekata | Realizacijom što većeg broja projekata financiranih sredstvima fondova EU (ili putem Talijanske unije –UPT-a te partnerstva s Talijanskim srednjim školama) poboljšati uvjete rada (prostorne, oprema i edukacije) učenika i zaposlenika u ustanovama školstva | Broj projekata | 2 | 3 |
| Broj učenika u programima poticanja dodatnog odgojno-obrazovnog stvaralaštva | Sufinanciranjem programa uključiti učenike u izvannastavne programe | Broj učenika | 200 | 199 |
| Povećanje broja učenika uključenih u projektne aktivnosti škole | Učenike se potiče na izražavanje kreativnosti, talenata i sposobnosti, razvijanje novih vještina i pripremu za uspješno daljnje obrazovanje (na primjer realizacija promotivnog filma škole). | Broj učenika | 70 | 110 |
| Promicanje volonterizma | Promicanjem ideja volonterizma razvijati humanog čovjeka i doprinositi zajednici. | Broj učenika | 30 | 30 |

**Aktivnost 550203: Programi školskog kurikuluma** – tekućim planom planirana sredstva u visini od 20.488,64 EUR ostvarena su u iznosu od 22.733,18 EUR ili 111% plana.

Programi školskog kurikuluma

Škola i zajednica – izborni predmet građanskog odgoja, gdje su učenici nositelji aktivnosti, a profesorska uloga je moderatorska, doveo je do aktivnog djelovanja učenika izvan škole. Učenici i učenice Srednje talijanske škola Rijeka tijekom školske godine 2023./2024. u sklopu izborne nastave Škola i zajednica proučavali su tijekom školske godine fenomen povezan s rodnim nasiljem usmjerenim protiv žena u digitalnom okruženju (primjerice kada se prvi negativan komentar na objavu korisnice interneta veže uz uvredljiv komentar o njezinu spolu). Učenici su izradili poster i gif u kojem su identificirali ponašanja koja predstavljaju nasilje te dvije udruge, jednu iz Rijeke (SOS) i jednu na nacionalnoj razini (NEON) koje nude lijekove – od psihološkog savjetovanja preko besplatnih pravnih savjeta i zaštite do boravka u zaštićenim kućama.

Srednja talijanska škola tradicionalno obilježava Dan škole na blagdan Sv. Vida. U sklopu tog dana dodjeljuju se literarne nagrade u suradnji sa Società di Studi Fiumani iz Rima, povodom čega se organizira i prigodan kulturno-umjetnički program zajedno s talijanskim osnovnim školama iz Rijeke. Prošle, 2024. godine, održana je i glazbena priredba u unutrašnjem dvorištu povodom Dana svetog Vida, odnosno Dana grada Rijeke, koji se poklapaju s Danom škole. Tom prigodom, kao poseban događaj, škola je organizirala koncert dvojice istaknutih umjetnika našeg CNI-a, Francesca Squarcie i Sandra Bastijančića, uz pokroviteljstvo Società di studi fiumani iz Rima te udrugom AFIM-a.

Obnovljene su suradnje sa srodnim srednjoškolskim ustanovama iz Italije. Realizirao se projekt pod nazivom ''Susreti bez granica – incontri senza frontiere – '', projekt učeničke razmjene o pitanjima obrazovnog razvoja u kontekstu međunarodne suradnje" između Srednje talijanske škole Rijeka sa Srednjom školom ISI Sandro Pertini iz grada Lucca u pokrajini Toskana. Radi se o projektu kojeg je Srednja talijanska škola Rijeka pokrenula krajem 2023. a od 5. do 6. ožujka 2024. grupa učenika iz Lucce boravila je u Rijeci. Potporu projektu dali su i Talijanska zajednica iz Rijeke te Institut povijesnih istraživanja ISREC iz grada Lucca. Program je uključio četverodnevni boravak svih učenika trećih razreda STŠ Rijeka u ugostiteljskim objektima u Lucci tijekom prvog polugodišta, a nakon toga, odnosno tijekom mjeseca ožujka 2024. godine, Rijeku je posjetila grupa učenika Srednje škole ISI Sandro Pertini, kao završni događaj suradnje te razmjene naših ustanova. Učenici su tijekom programa razmjene redovno pohađali školu koja ih ugošćuje.

Organiziran je višednevni izlet u Španjolsku u sklopu terenske nastave, i to pri školi Liceo hispánico internacional, u gradu Cáceres, u razdoblju od 17. do 24. veljače 2024.. Aktivnost je namijenjena svim učenicima jezične gimnazije, a cilj projekta, osim usavršavanja španjolskog jezika, je stjecanje znanja o kulturnoj i povijesnoj baštini Španjolske, razvoj samostalnosti i odgovornosti, te socijalizacija učenika. Nadalje, STŠ Rijeka nastavila je i dugogodišnju suradnju s gradom Este kroz sudjelovanje grupe učenika trećih razreda na manifestaciji ''Este in fiore – action 2024'', od 20. do 22. travnja 2024. godine.

Prošle školske godine STŠ Rijeka nastavila je suradnju s organizacijom ''Beentouch Srl'' koja ima kao cilj promicanje inovativnog i revolucionarnog načina razmišljanja kod srednjoškolaca. Realiziran je tečaj za učenike drugih razreda, pod nazivom ''Startup Super School – društveni projekt kojem je cilj približiti srednjoškolcima poduzetničku i startup kulturu''. Naziv projekta je ''Ubrzani osnovni tečaj kao uvod u poduzetnički svijet''. Tečaj je namijenjen učenicima drugih razreda te uključene su radionice od ukupno 24 sati rada podijeljene u 5 radnih dana. Tečaj je održan u prostorima Skole od 27. veljače do 01. žujka 2024. Pokrovitelj projekta je Talijanska Unija.

Obnovila se suradnja s udruženjem AFIM (Udruga talijana – fiumana u svijetu) koje je osiguralo realizaciju filmskog natječaja ''Liberiamo la fantasia – oslobodimo maštu'' tijekom kojeg su učenici STŠ Rijeka imali priliku prisustvovati projekciji nekolicine filmova najrecentnije talijanske filmske produkcije (u prostorijama Velike dvorane u zgradi Škole te Talijanske zajednice Rijeka). Nakon toga, učenici su upotrijebili svoju maštu i kreativnost da stvore i realiziraju video. uratke, slike, fotografije, te druge oblike kreativnih uradaka vezanih za tematike viđenih filmova. Svečanost dodjele nagrada, za najboljih 5 uratka održana je 29.10.2024. u Velikoj dvorani STŠ Rijeka.

Nastavila se suradnja STŠ Rijeka s prestižnim srednjoškolskim institutom Educandato ''Uccellis'' iz Udina. I prošle školske godine grupa naših učenika sudjelovala je u projektu ''Open windows of Europe''. Radi se o projektu studentske mobilnosti koji uključuje 4 srednje škole iz raznih dijelova Europe. Sudjeluju učenici trećih razreda, a cilj projekta je poticati multikulturalnost kao i znatiželju svih učenika u svrhu upoznavanja novih kultura i običaja uz predstavljanje svoje kulturne sredine. Od 22. do 29. travnja 2024. godine boravilo je u Rijeci 4 učenika iz Regije Friuli, te pružena im je mogućnost da borave u školi te prate nastavu. Nakon toga, od 22. do 29. svibnja 2024. održan je drugi dio razmjene, te je jedan učenik 3A razreda boravio u Goriziji.

Grupa učenika STŠ Rijeka plasirala se na Državno finale kvizaške lige, održano u Šibeniku od 2. do 3. ožujka 2024. godine. Ukupno 5 učenika STŠ Rijeka plasiralo se na 10. mjesto na Državnoj razini.

Održano je novo izdanje programa ''Chi vuol essere milionario? SMSI Fiume edition’’, obrazovnog kviza namijenjenog svim učenicima škola, održanog 08.11.2024. te 14.11.2024. u prostorima Velike dvorane STŠ Rijeka. Prvoga dana su se natjecali svi razredi škole (4 razreda opće gimnazije, 4 razreda jezične gimnazije, 4 razreda prirodoslovno-matematičke gimnazije te 4 razreda hotelijersko-turističkog smjera) te su se za finale kvalificirale prve 4 ekipe. Aktivnost je realizirana fondovima MZOM-a kroz javni poziv

za sufinanciranje posebnih programa nacionalnih manjina u Republici Hrvatskoj.

Os 26.02.2024. do 01.03.2024. organizirano je obrazovno-edukativno putovanje za 25 učenika drugih i trećih razreda u London. Tijekom boravka u Londonu učenici su posjetili British Museum, Shakespeare's Globe Theatre, National Gallery, Buckingham Palace kao i National History Museum. Mnogo sugestivnih šetnji poput noćnog obilaska Oxford Streetom, ali i izleta brodom do Greenwicha koji je usput uključivao prolaz ispod legendarnog Tower Bridgea.

Os 02.05.2025. do 04.05.2024. organiziran je trodnevni izlet za učenike razrednih odjela IIA, IIM, IIL i IIT koji su proveli su tri prekrasna dana na jezeru Garda, posjetivši gradove Peschiera, Sirmione, Lazise i Garda te Vittoriale degli Italiani i Gardaland.

STŠ Rijeka organizirala je 22.04.2025. stručnu ekskurziju za učenike prvih i drugih razreda uz fokus na dva posjeta, i to onaj Tehničkom institutu Državnog sveučilišta za nove tehnologije života Alessandro Volta u Basovizzi, te izložbi o djelu velikog nizozemskog slikara Vincenta Van Gogha otvorenoj u Muzeju Revoltella u Trstu.

Među aktivnostima spomenuti ćemo svakako i realizaciju filma ‘’Il Liceo – la nostra scuola’’. Naime, STŠ Rijeka producirala je, u suradnji sa studijom Inspirit, 3-minutni promotivni film koji kroz uzbudljivu priču o povratku u školu poznatog bivšeg učenika (glumac Bruno Nacinovich) ističe prednosti našeg instituta. Cilj inicijative je stvoriti video koji predstavlja bit STŠ Rijeka, digitalni proizvod koji će trajati kroz vrijeme. Film je realiziran u lipnju 2024. godine.

Od 11. do 13. prosinca 2024. održana je ekskurzija u Mantovi, Bologni i Ferrari. Aktivnost je organizirana za druge i treće razrede jezične gimnazije i hotelijersko-turističkog smjera, a sudjelovalo je 46 učenika. Učenici su imali priliku produbiti svoje znanje o povijesti gradova koje su posjećivali, s posebnim osvrtom na gradivo razvijeno u nastavi na satovima talijanskog jezika i književnosti, ali i povijesti i umjetnosti, kroz vođena razgledavanja spomenika dotičnih gradova.

SMSI Fiume organizirala je izlet u Škocjanske jame i izvore u Duinu. namijenjen učenicima prvih razreda. Glavni cilj izleta je otkrivanje čari navedenih znamenitosti. Izlet je realiziran 20.11.2024. godine.

**Kapitalni projekt: Opremanje ustanova školstva** – tekućim planom planirana su proračunska i vanproračunska sredstva u visini od 30.654,50 EUR. Ostvarenje od 29.964,50 EUR odnosno 98% plana odnosi se na opremanje škole klima uređajima koji su financirani sredstvima Primorsko-goranske županije i nabavu školske lektire financirane sredstvima Ministarstva znanosti, obrazovanja i mladih.

# POSEBNI IZVJEŠTAJI

# Izvještaj o korištenju sredstava Europske unije

Tijekom 2024. u Srednjoj talijanskoj školi Rijeka sredstva Europske unije nisu korištena.

# Izvještaj o zaduživanju na domaćem i stranom tržištu novca i kapitala u 2024. godini

Srednja talijanska škola Rijeka nema sklopljenih ugovora o zaduživanju na domaćem i stranom tržištu novca i kapitala.

# Izvještaj o danim zajmovima i potraživanjima po danim zajmovima

Srednja talijanska škola Rijeka nema danih zajmova niti potraživanja za dane zajmove.

# Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Srednja talijanska škola Rijeka na dan 31. prosinca 2024. godine ima 80,57 EUR dospjelih potraživanja za prihode poslovanja i 126.039,62 EUR nedospjelih obveza.

Ustanova na dan 31. prosinca 2024. godine nema evidentiranih postupaka koji bi rezultirali potencijalnim obavezama po osnovi sudskih sporova.